- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Poate creatina să provoace căderea părului? Reacţii adverse posibile
- Creatina este unul dintre cele mai populare suplimente atunci când vine vorba de creşterea musculară.
- Acest derivat de aminoacizi (produs şi în corpul nostru) este adesea recomandat pentru întărirea muşchilor şi îmbunătăţirea performanţei în timpul antrenamentului în sală.
- Beneficiile, însă, sunt contrabalansate şi de unele efecte secundare, unele fiind adevăruri, iar altele - legende urbane.
- Cel mai faimos exemplu este căderea părului, dar nu este singurul: iată ce riscuri spun specialiştii că există când se consumă creatină.
Creatina este substanţă foarte populară în rândul utilizatorilor de sală, dar, de multe ori, există puţină claritate cu privire la contraindicaţii.
Specialiştii risipesc cel mai răspândit mit: creatina nu provoacă căderea părului. Au fost efectuate peste 500 de studii pentru a analiza consecinţele acestui supliment şi din rezultatele obţinute până în prezent nu a reieşit nicio corelaţie între chelie şi creatină.
Alarma a fost trasă în 2009 de un studiu sud-african, care a demonstrat cum creatina ar putea creşte nivelul de dihidrotestosteron, asociat (în concentraţii mari) cu slăbirea părului.
Cu toate acestea, aceste efecte ale suplimentelor de creatină asupra testosteronului nu au fost confirmate până în prezent de studiile efectuate în anii următori.
În pofida unor credinţe larg răspândite, creatina nu are efecte secundare deosebite, dacă este luată în doze potrivite. Totuşi, în unele cazuri, utilizarea prelungită a acestui supliment a fost asociată cu deshidratare, crampe şi chiar diaree.
Câteodată, au fost identificate probleme cu rinichii şi cu inima. Prin urmare, nu este recomandat consumul acestui supliment în caz de insuficienţă renală.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
GANDUL.RO